**« Φανταστείτε ότι είστε η Ελένη και γράψτε ένα απόσπασμα από το ημερολόγιό της όπου περιγράφετε τα συναισθήματα της, τώρα που ζει στην Αίγυπτο. Πώς νιώθει για την ζωή της και την κακή της φήμη στην Ελλάδα;»**

**ΕΡΓΑΣΙΑ 1η**

Αίγυπτος,1180 π.Χ

Αγαπητό μου ημερολόγιο,

Σκέφτομαι συνεχώς πώς έφτασαν τα πράγματα σε τέτοιο σημείο και θέλησα να σου γράψω τις σκέψεις μου. Είχα γονείς τoν Τυνδάρεω και την Λήδα. Θυμάμαι τα βάσανα μου και τις αδικίες που με βρήκαν. Εγώ προοριζόμουν για δώρο στον Πάρη αλλά η Ήρα οργίστηκε και έστειλε ενα είδωλό μου. Ο Δίας έπειτα με έστειλε με τον Ερμή στο παλάτι του Πρωτέα για να περιμένω τον Μενέλαο να επιστρέψει, απ’την Τροία. Εκείνες τις μέρες δεν θέλω να τις θυμάμαι , γιατί απο τότε δεν μπορώ να ησυχάσω. Πολλές φορές θυμώνω με την Ήρα γιατί με αδίκησε τόσο. Όλοι πλέον ήταν εναντίον μου.Δεν με ήθελε κανείς και μόνο με συκοφαντούσαν και με έβριζαν. Κάθε μέρα στο μυαλό μου τριγύριζαν όλα αυτά και έκλαιγα συνεχώς. Δεν ήξερα τι να κάνω για να αποδείξω πως δεν ήμουν εκείνη η γυναίκα, ούτε ότι εγώ φταίω για τον πόλεμο.

Η δυστυχία μου ήταν μεγάλη και η απόγνωση μου μεγαλύτερη. Απο την αρχή άλλοι καθορίζουν την μοίρα μου και εγώ δεν μπορώ να αντιδράσω. Αμέσως μετά ήρθε ο Τεύκρος και μπόρεσα να μάθω κάποια πράγματα για τον πόλεμο.Προσπαθούσα να τον ρωτάω πράγματα χωρίς να αποκαλύψω την ταυτότητα μου,διότι ήθελα να μάθω για τους δικούς μου τι κάνουν. Καθώς μιλούσαμε έβριζε και έδειχνε το μίσος του για την Ελένη.

Άρχισε τότε να μου λέει τα άσχημα νέα πως πέθανε η μάνα μου και τα αδέρφια μου, και ο Μενέλαος. Όλα ξαφνικά χάθηκαν , ήθελα να φωνάξω και να αρχίσω να τρέχω μακριά απο όλους. Πέθαναν όλοι εξετίας σου μου είπε. Τρελάθηκα για όσα άκουγα.Είναι δυνατόν να φταίω εγώ για όλα αυτά, κάθισα και του εξήγησα τα πάντα. Βέβαια του είπα να φύγει κιόλας, διότι δεν ήταν ασφαλής στο παλάτι, καθώς ο Πρωτέας δεν θέλει ξένους εκεί. Η κατάσταση μου ήταν τραγική έκλαιγα και θρηνούσα με λυγμούς για τα αγαπημένα μου πρόσωπα. Το όνομά μου έχει ατιμαστεί και όλοι με κακολογούσαν χωρίς να φταίω.

Τι να πώ ευτυχώς δεν τρελάθηκα, κρατήθηκα και έμεινα ψύχραιμη για να δώ τι θα κάνω. Στην συνέχεια πεθαίνει ο Πρωτέας και έχω τον Θεοκλύμενο πλεον να αντιμετωπίσω που με θέλει για γυναίκα του.

Τότε άρχισα να του λέω τι έχει συμβεί και πως τον είχα για πεθαμένο. Μετά απο όσα του είπα κατάλαβε πως πολεμούσε άδικα για ένα είδωλο.Με ρώτησε αν έμενα τίμια και πιστή και του απάντησα ναι. Ήθελα πλέον να τελειώσουν όλα και να γυρίσουμε πίσω μαζί.Βέβαια ήξερα πως τίποτα δεν είχε τελειώσει και πως ακόμα κινδύνευε.Μπορώ ώρες ατελείωτες να κάθομαι και να μιλάω για όλα αυτά αλλά δεν ξεχνώ τον πόνο που πέρασα,και τις στεναχώριες για ένα είδωλο.

Τέλος πάντων, θα συνεχίσω να παλεύω και να παραμείνω δυνατή για να αποδείξω σε όλους την αθωότητα μου και να έχω μια ήρεμη ζωή.

*Γ1, Κοντοβά Κατερίνα*

**ΕΡΓΑΣΙΑ 2η**

Αίγυπτος,1178 π.Χ

Αγαπημένο μου ημερολόγιο,

Σε σένα καταφεύγω πάλι για να ξορκίσω τον πόνο μου. Οι συμφορές που με έχουν βρει είναι μεγάλες. Η στεναχώρια μου που βρίσκομαι μακριά από το σπίτι μου είναι τεράστια. Όσο ζούσε ο Πρωτέας, ένιωθα κάποιον να με συμπονά και διατηρούσα ελπίδες ότι θα με βοηθήσει να γυρίσω στον άντρα μου. Τώρα όμως που αυτός έχει πεθάνει απελπίζομαι όσο σκέφτομαι ότι είμαι μόνη μου σε έναν ξένο τόπο.

Λιγοστεύουν οι πιθανότητες να καταφέρω να γυρίσω στην πατρίδα μου και να ανταμώσουμε με τον άντρα μου. Ο δόλιος πολεμάει για να με κερδίσει πίσω. Που να ήξερε ότι εγώ δεν είμαι στην Τροία. Εκεί χάθηκαν ένα σωρό ψυχές για εμένα. Άλλες τόσες κατάρες με ακολουθούν από αυτούς που θεωρούν ότι πρόδωσα τον μονάκριβο άντρα μου. Απελπίζομαι όσο σκέφτομαι ότι στην πραγματικότητα δεν φταίω εγώ, αλλά η οργή της Ήρας που βρέθηκα στην Αίγυπτο χωρίς να μπορώ να κάνω τίποτα για να αποκαταστήσω το όνομά μου.

Άντεξα ως τώρα κι αντέχω ακόμα μόνο όταν συλλογίζομαι τον λόγο του Ερμή ότι θα ζήσω κάποια στιγμή πάλι με τον άντρα μου στο σπίτι μας. Αυτό μου δίνει ελπίδα να συνεχίζω να ονειρεύομαι ότι αυτό θα γίνει πραγματικότητα μια μέρα. Μακάρι να γίνει σύντομα.

*Γ1 , Μηδειάτη Νεφέλη*